(জিটিনিউজ টোয়েন্টিফোর ডটকম) জেলার ডামুড্যা উপজেলার ডামুড্যা থানার পুলিশ ব্যারাক থেকে এসআই নুরুল আলমের (৩৩) ঝুলন্ত লাশ উদ্ধার করা হয়েছে ৷ এব্যাপারে ডামুড্যা থানায় একটি অপমৃত্যুর মামলা দায়ের করা হয়েছে৷    ডামুড্যা থানার ডিউটি অফিসার এএসআই আল মামুন জানান, প্রতিদিনের ন্যায় কাজ শেষে রবিবার রাত ১১ টার দিকে ডামুড্যা থানা থেকে এসআই নুরুল আলম তার বাসায় যান ৷ সোমবার সকালে থানার ডিউটিতে না আসায় দুপুর ১২টার দিকে থানা থেকে খোজ নেয়ার জন্য লোক গিয়ে দরজা বন্ধ দেখতে পায় ৷ পরে ডামুড্যা থানার ভারপ্রাপ্ত কর্মকর্তা (ওসি)  আব্দুল কাদির ভূইয়া গিয়ে দরজা ভেঙ্গে ভিতরে প্রবেশ করে এসআই নুরুল আলমের ঝুলন্ত লাশ দেখতে পায় ৷ এস আই নুরুল আলমের লাশ সিলিং ফ্যানের সাথে রশি দিয়ে ঝুলে ছিল ৷ এব্যাপারে এএসআই আল মামুন বাদী হয়ে একটি অপমৃত্যুর মামলা দায়ের করেছে ৷ নিহতের লাশ সোমবার শরীয়তপুর সদর হাসপাতালে ময়না তদন্তের জন্য প্রেরণ করা হয়েছে ৷ নিহত এসআই নুরুল আলমের বাড়ি চাঁদপুর জেলার সদর উপজেলার ৮০ নং রহমতপুর গ্রামে৷    ডামুড্যা থানার ভারপ্রাপ্ত কর্মকর্তা (ওসি) আব্দুল কাদির ভূইয়া বলেন, গত ২-৩ দিন যাবত এসআই নুরুল আলমকে একটু আনমনা দেখা গিয়েছে ৷    শরীয়তপুরের পুলিশ সুপার এ কে এম শহিদুর রহমান পিপিএম বলেন, আমরা এসআই নুরুল আলমের গলায় রশি পেচানো ঝুলন্ত লাশ উদ্ধার করেছি ৷ বিষয়টি তদন্ত করে দেখা হচ্ছে ৷      জিটিনিউজ টোয়েন্টিফোর ডটকম/1701